Kurna külanõukogu
Kurna külanõukogu oli külanõukogu Eesti NSV-s aastatel 1945–1954. Külanõukogu moodustati 1945 augustis Harjumaal Tõdva vallas. Külanõukogu keskus asus Kurna mõisas. Seoses maakondade ja valdade likvideerimise ning maarajoonide moodustamisega arvati Kurna külanõukogu 1950 septembris Harju rajooni koosseisu. 1954 juunis Kurna külanõukogu likvideeriti ja selle territoorium arvati Saku külanõukogu koosseisu.